ริกุ อิมโมเนน

ริกุ อิมโมเนน () เป็นอดีตนักมวยไทยระดับอาชีพชาวฟินแลนด์ ซึ่งภายหลังได้เป็นผู้ฝึกสอนมวยไทย เขาเป็นแชมป์โลกมวยไทยทั้งสมัครเล่นและอาชีพ นอกจากนี้ เขาทำการฝึกสอนแก่เหล่านักสู้ที่ค่ายมวยไทยตุรกุ นักเรียนส่วนใหญ่ที่รู้จักกันดีคือโทปิ เฮลิน และดาเนียล ฟอร์สเบิร์ก รวมถึงนักสู้ยูเอฟซีอย่างมักวัน อาเมียร์คานี และตีมู ปักกาแลน

ศิลปะการต่อสู้ 
อิมโมเนนฝึกมวยปล้ำเป็นเวลา 6 เดือนขณะเป็นเด็กอายุประมาณ 12 ขวบ แต่ก็ไปเล่นวอลเลย์บอลแทนมวยปล้ำ จากนั้น เขาเริ่มมวยไทยตอนอายุ 18 ปีและหยุดการต่อสู้เมื่ออายุ 25 ปี โดยเริ่มทำการฝึกสอนตั้งแต่นั้น อย่างไรก็ตาม เขาหวนกลับมาในช่วงเวลาสั้น ๆ เมื่ออายุ 40 ปี เพื่อต่อสู้กับนักร้องอย่างดาเนียล แลนดา

งานเขียน 
ริกุ อิมโมเนน ได้เผยแพร่หนังสือสองเล่มในภาษาฟินแลนด์ โดยเป็นเรื่องตลกขนาดสั้นอย่าง "การผจญภัยของมนุษย์ฮาร์เลย์-เดวิดสัน" ที่เว็บไซต์ moottoripyora.org ในฟอรัมรถมอเตอร์ไซค์ซึ่งกลายเป็นผลงานไวรอล และอิมโมเนนตัดสินใจเผยแพร่หนังสือเล่มแรกของเขาในชื่อ "HD-miehen seikkailut" เมื่อปี ค.ศ. 2008 ที่มียอดจำหน่าย 10,000 เล่ม และหนังสือเล่มที่สองในชื่อ "HD-mies ja löydetyn respektin menetys" เมื่อปี ค.ศ. 2009 โดยมียอดจำหน่าย 5,000 เล่ม นอกจากนี้ หนังสือเล่มแรกได้รับการแปลเป็นภาษาเอสโตเนีย รวมทั้งอิมโมเนนยังได้เขียนบทความสำหรับนิตยสารไฟเตอร์แมกกาซีน และไฟต์สปอร์ต

รายการที่ชนะ 
ระดับอาชีพ
 ค.ศ. 1999 แชมป์โลก ของสภามวยไทยโลก (160 ปอนด์)

สมัครเล่น
 ค.ศ. 2001  ชิงแชมป์ฟินแลนด์ รุ่นน้ำหนักไม่เกิน 81 กก.
 ค.ศ. 1999  ชิงแชมป์โลกมวยไทยโลก ของสหพันธ์มวยไทยสมัครเล่นนานาชาติ ที่กรุงเทพมหานคร ประเทศไทย รุ่นน้ำหนักไม่เกิน 71 กก.
 ค.ศ. 1998  ชิงแชมป์โลกคิงส์คัพ ของสหพันธ์มวยไทยสมัครเล่นนานาชาติ ที่จังหวัดสมุทรปราการ ประเทศไทย รุ่นน้ำหนักไม่เกิน 71 กก.
 ค.ศ. 1998  มวยไทยชิงแชมป์ยุโรป ของสหพันธ์มวยไทยสมัครเล่นนานาชาติ ที่กาตาเฟย์ ประเทศสเปน รุ่นน้ำหนักไม่เกิน 71 กก.
 ค.ศ. 1998  มวยไทยชิงแชมป์ฟินแลนด์ ของสมาคมมวยไทยแห่งประเทศฟินแลนด์ ที่เฮลซิงกิ ประเทศฟินแลนด์ รุ่นน้ำหนักไม่เกิน 71 กก.

รางวัลที่ได้รับ
 ค.ศ. 1999 นักสู้แห่งปี - ถ้วยรางวัล จากสมาคมมวยไทยแห่งประเทศฟินแลนด์
 ค.ศ. 1999 นักสู้ยอดเยี่ยมอันดับ 2 ของการแข่งขัน - รางวัล ชิงแชมป์โลกมวยไทยโลก ของสหพันธ์มวยไทยสมัครเล่นนานาชาติ ที่กรุงเทพมหานคร ประเทศไทย
 ค.ศ. 1998 นักสู้ที่ใช้เทคนิคมากที่สุดของการแข่งขัน - ถ้วยรางวัล มวยไทยชิงแชมป์ยุโรป ของสหพันธ์มวยไทยสมัครเล่นนานาชาติ ที่กาตาเฟย์ ประเทศสเปน

สถิติการชกมวยไทย

ดูเพิ่ม 
 นักมวยไทย

อ้างอิง 

 Fight record
 Ruotsissa leuat loksauttaneen suomalaissensaation voimat hirvittävät – ”Lensin potkusta neljä metriä”
 Makwan Amirkhanin lapsuuden traagiset käänteet – pikkuveli, isä ja isoäiti kuolivat
 Amirkhanilta rapaa managereille ja seurakavereille – "Toivoisin poikien ryhdistäytyvän"
 Makwan Amirkhani -maniaa! - "Hän on hyvin ulospäinsuuntautunut"

แหล่งที่มา 
 Suomalaiset kamppailulajien tekijät, Tero Laaksonen, 
 Muay Thai record at MTAF
 Adventures of Harley-Davidson man at Moottoripyora.org

แหล่งข้อมูลอื่น 
 Turku Muay Thai
 

นักมวยไทยชาวฟินแลนด์
แชมป์โลกมวยไทย
ผู้ฝึกสอนมวยไทย